Document ID: 31978R2217

Padomes Regula (EEK) Nr. 2217/78
(1978. gada 26. septembris)
par to, lai Eiropas Ekonomikas kopiena parakstītu Papildu protokolu Nolīgumam ar Izraēlas valsti un Protokolu, kas attiecas uz finanšu sadarbību
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 238. pantu,
ņemot vērā Komisijas ieteikumu,
ņemot vērā Eiropas Parlamenta atzinumu 1,
tā kā Eiropas Ekonomikas kopienai būtu jānoslēdz Papildu protokols Nolīgumam ar Izraēlas valsti un Protokols, kas attiecas uz finanšu sadarbību, kas ir parakstīts Briselē 1977. gada 8. februārī,
IR PIEŅĒMUSI ŠO REGULU.
1. pants
Ar šo Eiropas Ekonomikas kopiena Kopienas vārdā apstiprina Papildu protokolu Nolīgumam ar Izraēlas valsti un Protokolu, kas attiecas uz finanšu sadarbību.
Teksti, kas minēti pirmajā daļā, ir pievienoti šai regulai.
2. pants
Padomes priekšsēdētājs sniedz Papildu protokola 16. pantā un Finanšu protokola 13. pantā minēto paziņojumu 2.
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1978. gada 26. septembrī

Labels: 18
15
5